РЕПУБЛИКА СРБИЈА

ОПШТИА ЧАЈЕТИНА

ПРЕДСЕДНИК ОПШТИНЕ

Број:06-50-2/2022-01

Дана:01.08.2022.

Ч а ј е т и н а

На основу члана 10 Закона о буџетском систему („Сл.гласник РС“ број 54/2009,73/2010,101/2010, 101/2011,93/2012,63/2013,63/2013 исправка 108/2013,142/2014, 68/2015 – др.закон 103/2015,99/2016 и 113/2017), члана 37 став 1 Закона о јавном дугу („Сл.гласник РС“ број 61/2005,107/2009,78/2011,68/2015, 95/2018 и 91/19) и Закључка општинског Већа општине Чајетина број :

06-50-2/2022-01 од 29. јула 2022.године, општина Чајетина расписује:

  **Ј А В Н И П О З И В**

 **ЗА ПРИКУПЉАЊЕ ПОНУДА ЗА ИНВЕСТИРАЊЕ**

 **СЛОБОДНИХ СРЕДСТАВА СА КОНСОЛИДОВАНОГ РАЧУНА**

  **ТРЕЗОРА ОПШТИНЕ ЧАЈЕТИНА**

 Министарство финансија Владе Републике Србије омогућило је јединицама локалне самоуправе да пласирају слободна новчана средства консолидованог рачуна трезора, код банака, ради њиховог укамаћења, по каматној стопи која није нижа од референтне каматне стопе Народне банке Србије.

 Општина Чајетина заинтересована је да слободна новчана средства свог Консолидованог рачуна трезора, депонује на одређено време,

 С тим у вези, упућујемо јавни позив банкама, да доставе своју понуду

* о висини каматне стопе, за депоновање слободних новчаних средстава Консолидованог рачуна трезора општине Чајетина и
* o висини каматне стопе за орочавање средстава преко ноћи (overnight).

 Заинтересоване банке своју понуду подносе на прописаном Обрасцу, који могу преузети на званичној интернет страници Општине Чајетина [www.cajetina.org.rs](http://www.cajetina.org.rs).

 Понуда мора садржати :

 -податке о понуђачу (назив банке, седиште, матични број и ПИБ, адресу, контакт податке);

 -понуђене каматне стопе, изражене у процентима, на годишњем нивоу, према висини депозита (Образац понуде- [www.cajetina.org.rs](http://www.cajetina.org.rs)).

 Понуђена каматна стопа банке, по овом позиву, за средства Консолидованог рачуна трезора општине Чајетина, не може бити нижа од референтне каматне стопе Народне банке Србије, сагласно члану 37.став 1.Закону о јавном дугу („Сл.гласник РС“ бр.61/05, 107/09, 78/11, 68/15, 95/18, 91/19 и 149/20).

 Понуда се подноси у затвореној коверти, лично или путем поште, на адресу: Општина Чајетина, ул.Александра Карађорђева бр.34, 31310 Чајетина, са назнаком: „Понуда-депоновање средстава Консолидованог рачуна трезора- НЕ ОТВАРАЈ “. Рок за достављање понуда је 15 (петнаест) дана, од дана објављивања јавног позива на огласној табли Општине Чајетина и интернет страници Општине Чајетина: [www. cajetina.org.rs](http://www.blace.org.rs/), односно, до 16.08.2022.године до 12 сати.

 Непотпуне и неблаговремене понуде неће бити разматране.

 Отварање понуда обавиће се истог дана, након истека рока за достављање понуда.

 Критеријум за избор најповољније понуде је висина понуђене каматне стопе.

 Са изабраним понуђачем, Општина Чајетина закључиће Уговор о депоновању средстава Консолидованог рачуна трезора и Уговор о орочавању средстава преко ноћи (overnight).

 Особа за контакт: Милан Стаматовић, руководилац Одсека за финансије, у Општинској управи општине Чајетина, контакт телефон 031/3831-151.

 ПРЕДСЕДНИК ОПШТИНЕ

 Милан Стаматовић с.р.